recursal/SuperWikiNEXT-32B huggingface dataset:
**গ্রেম রবার্ট বিয়ার্ড** (ইংরেজি: Graeme Beard; জন্ম: ১৯ আগস্ট, ১৯৫০) নিউ সাউথ ওয়েলসের অবার্ন এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৮০ থেকে ১৯৮১ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম কিংবা অফ ব্রেক বোলিংয়ে পারদর্শী ছিলেন **গ্রেম বিয়ার্ড**।

প্রথম-শ্রেণীর ক্রিকেট
---------------------

১৯৭৫-৭৬ মৌসুম থেকে ১৯৮১-৮২ মৌসুম পর্যন্ত গ্রেম বিয়ার্ডের প্রথম-শ্রেণীর খেলোয়াড়ী জীবন চলমান ছিল। সহজাত ও কার্যকরী অল-রাউন্ডার হিসেবে পরিচিতি লাভ করেন। মাঝারিসারির ব্যাটসম্যান হিসেবে মিডিয়াম পেস কিংবা অফ স্পিন বোলিংয়ে দক্ষ ছিলেন।

১৯৭৫ সালে নিউ সাউথ ওয়েলসের সদস্যরূপে সফররত ওয়েস্ট ইন্ডিয়ান একাদশের বিপক্ষে খেলার মাধ্যমে প্রথম-শ্রেণীর ক্রিকেটে অভিষেক ঘটে গ্রেম বিয়ার্ডের। ব্যাটসম্যান হিসেবে খেলতে নেমে উভয় ইনিংসে শূন্য রানে বিদেয় নেন। পরবর্তীতে ১৯৭৯-৮০ মৌসুমে তিনি নিজেকে অল-রাউন্ডার হিসেবে প্রতিষ্ঠিত করতে সক্ষম হন। এ পর্যায়ে তিনি অফ স্পিন ও মিডিয়াম পেস বোলিং করতেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে তিনটিমাত্র টেস্ট ও দুইটিমাত্র একদিনের আন্তর্জাতিকে অংশগ্রহণ করেছেন গ্রেম বিয়ার্ড। সবগুলো টেস্টই পাকিস্তানের বিপক্ষে খেলেছিলেন। ২৭ ফেব্রুয়ারি, ১৯৮০ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৮০ তারিখে লাহোরে একই দলের বিপক্ষে সর্বশেষ টেস্টে অংশ নেন তিনি।

চমৎকার শেফিল্ড শিল্ড মৌসুম অতিবাহিত করা ও সুন্দর ক্রীড়াশৈলী প্রদর্শনের স্বীকৃতিস্বরূপ ১৯৭৯-৮০ মৌসুমে পাকিস্তান গমনার্থে তাকে অস্ট্রেলিয়া দলের সদস্য করা হয়। তন্মধ্যে, লাহোরের গাদ্দাফি স্টেডিয়ামে অনুষ্ঠিত সিরিজের তৃতীয় টেস্টে ৩৯ ও ৪৯ রান সংগ্রহের পাশাপাশি ১/২৬ বোলিং পরিসংখ্যান গড়েছিলেন। ১১৪ রান খরচ করে একটিমাত্র উইকেট পেয়েছিলেন।

বিস্ময়করভাবে ১৯৮০-৮১ মৌসুমে বিশ্ব সিরিজ কাপ প্রতিযোগিতায় অস্ট্রেলিয়ার একদিনের দলে খেলার জন্যে আমন্ত্রিত হন। চূড়ান্ত দুই খেলায় তার অংশগ্রহণ ঘটে। নিউজিল্যান্ডের বিপক্ষে দ্বিতীয় খেলাটিতে কুখ্যাত আন্ডারআর্ম বোলিংয়ের ঘটনা অবলোকন করেছিলেন। ১৯৮১ সালে অ্যাশেজ সিরিজ খেলার উদ্দেশ্যে ইংল্যান্ড গমন করেন। তবে, এ সফরে তিনি কোন টেস্টে অংশগ্রহণের সুযোগ পাননি।

অবসর
----

১৯৮১-৮২ মৌসুমে গ্রেম বিয়ার্ড প্রথম-শ্রেণীর ক্রিকেট থেকে অবসর গ্রহণ করেন। এরপর তিনি অস্ট্রেলিয়ান ওয়ার্কার্স ইউনিয়নের পক্ষে শিক্ষকতা পেশায় নিয়োজিত থাকেন।

তথ্যসূত্র
---------

1. ↑  Workers Online - Graeme Beard's second dig

বহিঃসংযোগ
---------

* ইএসপিএনক্রিকইনফোতে গ্রেম বিয়ার্ড উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে গ্রেম বিয়ার্ড  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
***গ্রেভিলিয়া*** (লাতিন: ''***Grevillea''***), /ɡr**[অসমর্থিত ইনপুট: 'ɨ']**ˈvɪliə/ (ইংরেজি: **spider flower**, **silky oak** এবং **toothbrush plant**) হচ্ছে একটি চিরহরিৎ সপুষ্পক উদ্ভিদের প্রোটিয়াসি পরিবারের একটি গণের নাম যার ৩৬০টি প্রজাতি রয়েছে। এই গাছ অস্ট্রেলিয়া, পাপুয়া নিউগিনি, ইন্দোনেশিয়া, নিউ ক্যালিডোনিয়া, সুলাওসী প্রভৃতি দেশের বৃষ্টিবনে পাওয়া যায়। ঐতিহাসিকভাবে এদের *গ্রেভিলিয়া* নামটি এসেছে চার্লস ফ্রান্সিস গ্রেভিলের প্রতি সম্মান প্রদর্শনপূর্বক। এদের প্রজাতিগুলো আকারে একটি গুল্ম থেকে শুরু করে ৩৫ মিটার দীর্ঘ বৃক্ষের আকারে দেখা যায়। এদের ফুল দলবিহীন, এবং এদের থেকে বৈশিষ্টপূর্ণ এদের calyx যা চার ভাগে বিভক্ত হয়ে লম্বাটে আকার ধারণ করে এই ফুলের বৈশিষ্টমূলক রূপের সৃষ্টি করে।

গ্যালারি
--------

* G. candelabroides, Mingenew*G. candelabroides*, Mingenew
* Grevillea dielsiana*Grevillea dielsiana*
* G. wickhamii aprica*G. wickhamii aprica*
* G. rivularis*G. rivularis*

তথ্যসূত্র
---------

1. ↑  *Sunset Western Garden Book,* 1995:606–607
2. ↑  *RHS A-Z encyclopedia of garden plants*। United Kingdom: Dorling Kindersley। ২০০৮। পৃষ্ঠা 1136। আইএসবিএন 1405332964।

বহিঃসংযোগ
---------


উইকিমিডিয়া কমন্সে **গ্রেভিলিয়া** সংক্রান্ত মিডিয়া রয়েছে।

উইকিপ্রজাতিতে-এ বিষয় সম্পর্কিত তথ্য রয়েছে: ***Grevillea***

* The Grevillea Page  ওয়েব্যাক মেশিনে আর্কাইভকৃত ১০ নভেম্বর ২০১৪ তারিখে of ASGAP
* The Illawarra Grevillea Park Page
* ABRS Flora of Australia online: *Grevillea*  ওয়েব্যাক মেশিনে আর্কাইভকৃত ২৯ সেপ্টেম্বর ২০০৭ তারিখে
স্ক্রাইবাস, একটি ওপেন সোর্স ডেস্কটপ প্রকাশনা এপ্লিকেশন
**ডেস্কটপ প্রকাশনা** (ইংরেজি: Desktop publishing, সংক্ষেপে **ডিটিপি**) হলো ছাপানোর উদ্দেশ্যে পেজ লেআউট দক্ষতা ব্যবহার করে ব্যক্তিগত কম্পিউটার বা ডেস্কটপে ডকুমেন্ট তৈরী করা। আগের টাইপোগ্রাফি ও ছাপানোর তুলনায় ডেস্কটপ প্রকাশনা সফটওয়্যার লেআউট ও আরও উন্নতমানের টাইফোগ্রাফিক টেক্সট সৃষ্টি করতে পারে। এ প্রযুক্তি ব্যক্তিবিশেষ, ব্যবসায় প্রতিষ্ঠান ও অন্যান্য সংগঠনকে নিজেরাই নিজেদের অনেকগুলো বিষয় প্রকাশনার কাজ করে ফেলার সুযোগ করে দেয়। ডিজিটাল টাইপোগ্রাফির মূল বিষয়ও এই ডেস্কটপ প্রকাশনা। বাণিজ্যিক ছাপাখানার খরচ বহন না করেই পর্যাপ্ত দক্ষতা থাকলে, এটি ব্যবহার করে যে কেউ মেনু থেকে ম্যাগাজিন বা বইও উৎপাদন করতে পারে।

ডেস্কটপ প্রকাশনা প্রকাশনা ডকুমেন্ট তৈরী করতে ব্যক্তিগত কম্পিউটার ও হোয়াট য়্যু সি ইজ হোয়াট য়্যু গেট পেজ লেআউট সফটওয়্যারের সম্মিলন ঘটায়। ডেস্কটপ প্রকাশনা পদ্ধতি ওয়ার্ড প্রসেসরের চেয়ে ডিজাইন, লেআউট ও টাইপোগ্রাফির উপর অধিকতর নিয়ন্ত্রণ প্রদান করে।

পত্রিকা ও বই প্রকাশের একই দক্ষতার ব্যবহার করে প্রচারণা, রিটেইল প্যাকেজ ডিজাইন, ট্রেড শো এক্সিবিট ইত্যাদির গ্রাফিক্সও তৈরী করা যায়। যদিও ডেস্কটপ প্রকাশনা সফটওয়্যারের কাজ ছাপানো বা পিডিএফ প্রকাশনাতেই সীমাবদ্ধতা, এর দক্ষতা ছাপানো পর্যন্তই শুধু সীমাবদ্ধ নয়। ডেস্কট প্রকাশক কর্তৃক সৃষ্ট কন্টেন্ট বৈদ্যুতিক মিডিয়ায়ও ব্যবহার হতে পারে।

বহিঃসংযোগ
---------
**হাও উইকিপিডিয়া ওয়ার্কস**  (বাংলা: কীভাবে উইকিপিডিয়া কাজ করে) বইটি ২০০৯ সালে যুক্তরাষ্ট্র থেকে প্রকাশিত হয়। উক্ত বইয়ে উইকিপিডিয়া নামক মুক্ত বিশ্বকোষে অবদান রাখার পদ্ধতি নিয়ে আলোচনা করা হয়।

লেখক
----

*ফোইব আয়ার্স*, *চার্লস ম্যাথিউজ* এবং *বেন ইয়েটস*- এই তিনজন মিলে বইটি লিখেন, যা *নো স্টার্চ প্রেস* থেকে প্রকাশ করা হয়।

বিষয়বস্তু
----------

হাও উইকিপিডিয়া ওয়ার্কস বইয়ের লক্ষ্যবস্তু "ছাত্র, অধ্যাপক,  বিশেষজ্ঞ এবং ভক্তদের" মাঝে উইকিপিডিয়ায় অবদান রাখার জ্ঞান পৌঁছে দেওয়া। উক্ত বইয়ে শিক্ষক, গবেষক এবং পুনব্যবহারকারীদের জন্য আলাদা বিভাগ করা হয়েছে।

পর্যালোচনা
----------

*হাও উইকিপিডিয়া ওয়ার্কস (এন্ড হাও ইউ ক্যান বি আ পার্ট অফ ইট)* বইটি *নো স্টার্চ প্রেস* এর প্রযুক্তি বিষয়ক বই প্রকাশনা সিরিজ "*হাও টু"* এর আয়তায় প্রকাশ করা হয়। যুক্তরাজ্যের প্রযুক্তি বিষয়ক খবর পরিবেশক ওয়েবসাইট *দ্যা রেজিস্টার* থেকে বলা হয়: 

|  |
| --- |
| (ইংরেজি)
«a great one-stop source for information of the world’s go-to source for information."» |
| (দ্যা রেজিস্টার) |

বইটি মূলত বই ছিল মূলত GNU Free Documentation License এর অধীনে প্রকাশিত হয়েছিলো। উইকিপিডিয়া স্বয়ং GFDL লাইসেন্সের অধীনে রয়েছে। যেহেতু বইটি CC BY-SA অধীনে আছে, তাই উইকিপিডিয়া এখন বইটি ব্যবহার করে। এই বইটি লেখাই হয়েছিলো একটি পরিকল্পিত রেফারেন্স হিসেবে, যার প্রতিটি বিভাগে  বিস্তারিত গ্রন্থপঞ্জির নাম দেওয়া হয়েছিল।

আরও দেখুন
---------

উইকিপিডিয়ার গ্রন্থতালিকা

তথ্যসূত্র
---------

1. ↑  Book review  ওয়েব্যাক মেশিনে আর্কাইভকৃত ৮ অক্টোবর ২০১১ তারিখে in the Sacramento Book Review, Vol. 1 Iss. 2, October, 2008, p.19.
2. ↑  How Wikipedia Works, a review by the Geek Guide2, October 7, 2008
3. ↑  "How Wikipedia Works"। সংগ্রহের তারিখ ৪ জুলাই ২০১৪।

বহিঃসংযোগ
---------

* ওয়েবসাইট (ইংরেজি)
* পর্যালোচনা বই, নো স্টার্চ প্রেস (ইংরেজি)
* *উইকিপিডিয়া কীভাবে কাজ করে* (পিডিএফ), ইন্টারনেট আর্কাইভ (ইংরেজি)
**গ্রো-বা'ই-ম্গোন-পো** (তিব্বতি: གྲོ་བའི་མགོན་པོ, ওয়াইলি: *gro ba'i mgon po*) (?১৫০৮-?১৫৪৮) তিব্বতের ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পার পুত্র ও গোংরি কার্পোর শাসক ছিলেন।

সংক্ষিপ্ত জীবনী
---------------

গ্রো-বা'ই-ম্গোন-পো ফাগ-মো-গ্রু-পা রাজবংশের দশম রাজা ঙ্গাগ-দ্বাং-ব্ক্রা-শিস-গ্রাগ্স-পা ও রিং-স্পুংস-পা রাজবংশের এক মহিলার পুত্র ছিলেন। ১৫২৪ খ্রিষ্টাব্দে তাকে নেদংয়ের পশ্চিমে অবস্থিত গোংরি কার্পো অঞ্চলের শাসক হিসেবে নিযুক্ত করা হয়। পিতার মত তিনিও গোং-মা নামক রাজকীয় উপাধি গ্রহণ করেন। ফাগ-মো-গ্রু-পা রাজবংশের একটি অংশ গোংরি কার্পো অঞ্চলে পৃথক ভাবে রাজত্ব শুরু করায় রাজ্যের মধ্যে অভ্যন্তরীণ বিবাদের সূচনা হয়, যা পরবর্তীকালে রাজ্যের পতনের কারণ হয়ে ওঠে। কিছু গবেষকের মতে তার মৃত্যু ১৫৪৮ খ্রিষ্টাব্দে হয় বলে মনে করা হলেও অন্য কয়েক জন গবেষকের মতে তিনি তার পিতার মৃত্যুর পর ১৫৭১ খ্রিষ্টাব্দ হতে ১৬১৮ খ্রিষ্টাব্দ পর্যন্ত ফাগ-মো-গ্রু-পা রাজবংশের একাদশ রাজা হিসেবে রাজত্ব করেন। গ্রো-বা'ই-ম্গোন-পোর পুত্র ঙ্গাগ-দ্বাং-গ্রাগ্স-পা-র্গ্যাল-ম্ত্শান ফাগ-মো-গ্রু-পা রাজবংশের পরবর্তী রাজা হিসেবে রাজত্ব করেন।

তথ্যসূত্র
---------

1. ↑  Giuseppe Tucci, *Deb t'er dMar po gSar ma*. Rome 1971, p. 232.
2. ↑  Per K. Sorensen & Guntram Hazod, *Rulers on the Celestial Plain*. Wien 2007, p. 763.
3. ↑  Ya Hanzhang, *Biographies of the Tibe´tan Spiritual Leaders Panchen Erdenis*. Beijing 1994, p. 384

| * দে
* স
ফাগ-মো-গ্রু-পা রাজবংশ |
| --- |
| 
* তা'ই-সি-তু-ব্যাং-ছুব-র্গ্যাল-ম্ত্শান
* 'জাম-দ্ব্যাংস-শা-ক্যা-র্গ্যাল-ম্ত্শান
* শা-ক্যা-রিন-ছেন
* গ্রাগ্স-পা-ব্যাং-ছুব
* ব্সোদ-নাম্স-গ্রাগ্স-পা
* গোং-মা-গ্রাগ্স-পা-র্গ্যাল-ম্ত্শান
* গ্রাগ্স-পা-'ব্যুং-গ্নাস
* ? সাংস-র্গ্যাস-র্গ্যাল-ম্ত্শান
* কুন-দ্গা'-লেগ্স-পা
* ঙ্গাগ-গি-দ্বাং-পো
* ঙ্গাগ-দ্বাং-ব্ক্রা-শিস-গ্রাগ্স-পা
* (গ্রো-বা'ই-ম্গোন-পো)
* ঙ্গাগ-দ্বাং-গ্রাগ্স-পা-র্গ্যাল-ম্ত্শান
* র্নাম-পার-র্গ্যাল-বা
* মি-ফাম-ব্সোদ-নাম্স-দ্বাং-ফ্যুগ-গ্রাগ্স-পা-র্নাম-র্গ্যাল-দ্পাল-ব্জাং

 |
পশ্চিম লন্ডনের বহুতল ভবন গ্রেনফেল টাওয়ারে অগ্নিকাণ্ড সংগঠিত হয় ২০১৭ সালের ১৩ জুন (মঙ্গলবার) স্থানীয় সময় দিবাগত রাত সোয়া ১টার দিকে। ৪৮ ঘণ্টার প্রচেষ্টায় আগুণ নেভাতে সক্ষম হয় ফায়ার সার্ভিস। এই অগ্নিকাণ্ডে ৭৯ জন মানুষ নিহত হন।

কারণ
----

লন্ডন পুলিশের তথ্যমতে, গ্রেনফেল টাওয়ারে আগুনের সূত্রপাত হয়েছিল হটপয়েন্ট এফএফ১৭৫বিপি মডেলের একটি রেফ্রিজারেটর থেকে। পরে ওই আগুণ দ্রুত পুরো ভবনে ছড়িয়ে পড়ে।

ক্ষয়ক্ষতি
----------

২৪ তলা গ্রিনফেল টাওয়ারটিতে ১২৭টি ফ্লাট ছিল। ৭৯ জন মানুষ নিহত ছাড়াও ওই ভবনে বসবাসকারী প্রতিটি পরিবার ব্যাপক ক্ষতিগ্রস্ত হয়েছেন।

তদন্ত
-----

অগ্নিকাণ্ডের ঘটনার তদন্তে ২৫০ জনের একটি বিশেষজ্ঞ দল কাজ করে যাচ্ছেন। পুরো ফরেনসিক রিপোর্ট শেষ করতে এক বছর লাগবে বলে জানিয়েছে পুলিশ।

প্রতিক্রিয়া
------------

গ্রেনফেল টাওয়ারে ভয়াবহ অগ্নিকাণ্ডের পর ঘটনাস্থল পরিদর্শন করেন প্রধানমন্ত্রী থেরেসা মে। এসময় তিনি ক্ষতিগ্রস্তদের সমবেদনা জানান এবং ঘটনার যথাযথ কারণ উদঘাটনের সরকারি তদন্তের নির্দেশ দেন। এছাড়াও গ্রেনফেল টাওয়ারে অগ্নিকাণ্ডে গভীর দুঃখপ্রকাশ করেন ব্রিটেনের রানি এলিজাবেথ । তিনি  সকলকে প্রার্থনার আহ্বান জানান।

এই অগ্নিকাণ্ডে সহায়তার জন্য সরকারের পক্ষ থেকে ৫ মিলিয়ন পাউন্ডের জরুরি সহায়তা তহবিল ঘোষণা করা হয়। যাঁরা বাড়িঘর হারিয়েছেন, তাদের প্রত্যেকে ৫ হাজার ৫০০ পাউন্ড করে দেওয়ার সিদ্ধান্ত নেওয়া হয়।

তথ্যসূত্র
---------

1. ↑  "গ্রেনফেল টাওয়ারে আগুন লাগে ফ্রিজ থেকে"। সংগ্রহের তারিখ ২০১৭-০৭-০২।
2. ↑  ডেস্ক, খোলা কাগজ (২০১৭-০৬-১৯)। "গ্রেনফেল টাওয়ারে অগ্নিকাণ্ড : নিহত বেড়ে ৭৯"। সংগ্রহের তারিখ ২০১৭-০৭-০২।
3. ↑  arthosuchak (২০১৭-০৬-২৩T১৮:০১:৪০+০০:০০)। "'লন্ডনের বহুতল ভবনের আগুন রেফ্রিজারেটর থেকে'"। *ArthoSuchak* (ইংরেজি ভাষায়)। সংগ্রহের তারিখ 2017-07-02।  এখানে তারিখের মান পরীক্ষা করুন: `|তারিখ=` (সাহায্য)
4. ↑  "গ্রেনফেল টাওয়ারের অগ্নিকাণ্ড তদন্তের নির্দেশ মের"। *Risingbd.com* (ইংরেজি ভাষায়)। সংগ্রহের তারিখ ২০১৭-০৭-০২।
5. ↑  Kantho, Kaler। "গ্রেনফেল টাওয়ারে অগ্নিকাণ্ডে রানির গভীর দুঃখপ্রকাশ | কালের কণ্ঠ"। *Kalerkantho*। সংগ্রহের তারিখ ২০১৭-০৭-০২।
6. ↑  "গ্রেনফেল টাওয়ারে আগুনের কারণ 'অবহেলা'"। *প্রথম আলো*। সংগ্রহের তারিখ ২০১৭-০৭-০২।
**বড়িশা পাঠাগার** দক্ষিণ কলকাতার বেহালার বড়িশা অঞ্চলের একটি প্রাচীন ও ঐতিহ্যবাহী গ্রন্থাগার। ১৯০৪ সালে প্রতিষ্ঠিত এই লাইব্রেরির সংগৃহীত বইয়ের সংখ্যা ২০,৯৭৫ ও সভ্যসংখ্যা ৫৮৭ (মে, ২০০৩-এর হিসাব মতে)। শুধু কলকাতা শহরই নয়, সারা পশ্চিমবঙ্গ রাজ্যের প্রাচীন ঐতিহ্যবাহী পাঠাগারগুলির অন্যতম হল বড়িশা লাইব্রেরি।

ইতিহাস
------

১৯০৪ সালের ২২ এপ্রিল ‘বড়িশা স্টার লাইব্রেরি’ নামে মাত্র ৫৬টি বই নিয়ে বড়িশা পাঠাগার স্থাপিত হয়েছিলেন। এই লাইব্রেরি স্থাপনের মূল উদ্যোক্তাগন ছিলেন ভূষণচন্দ্র বন্দ্যোপাধ্যায়, গিরীন্দ্রনাথ রায়চৌধুরী (ধলিবাবু), সিদ্ধেশ্বর দত্ত, প্রসাদদাস রায়চৌধুরী, সতীশচন্দ্র মতিলাল, হরিচরণ রায়চৌধুরী, বিনোদবিহারী রায়চৌধুরী ও গুরুচরণ রায়চৌধুরী।

সেই সময় বড়িশার সুবারবান রিডিং ক্লাবের সঙ্গে মতবিরোধের কারণে বেশ কিছু বই ও বইয়ের আলমারি এই লাইব্রেইতে স্থানান্তরিত হয়। ১৯০৮ থেকে ১৯১০ সালের মধ্যে এই অঞ্চলেরাবহু শিক্ষিত যুবক এই লাইব্রেরিতে যোগদান করলে লাইব্রেরির গুরুত্ব বৃদ্ধি পায়। তখন থেকে লাইব্রেরির নাম পালটে ‘বড়িশা ফ্রি রিডিং ক্লাব অ্যান্ড লাইব্রেরি’ রাখা হয়। সখের বাজারের কাছে মতিলাল গুপ্তের বাড়িতে মাসিক আট টাকা ভাড়ায় উঠে আসে লাইব্রেরি। এরপর আর্থিক স্বচ্ছলতা হ্রাস ও সভ্যসংখ্যা হ্রাস জনিত সমস্যায় জর্জরিত লাইব্রেরিকে বড়িশা দ্বাদশ শিবমন্দিরের দোলমঞ্চের নিচে বিনা ভাড়ায় উঠে আসে। ১৯১৪ ফাদার ফ্রেডারিক উইং ফিল্ড ডগলাস শর্তসাপেক্ষে ৪ কাঠা জমি লাইব্রেরিকে দান করতে চাইলেও শর্ত লাইব্রেরির স্বার্থবিরোধী হওয়ায় তা প্রত্যাখাত হয়। ১৯১৬ সালের ১৮ ফেব্রুয়ারি প্রসাদদাস রায়চৌধুরীর দুই ভাই অধরচন্দ্র মুখোপাধ্যায় ও সুধরচন্দ্র মুখোপাধ্যায় লাইব্রেরিকে তিন কাঠা জমি দান করেন।

এই সময় রায়বাহাদুর কালীকুমার রায়চৌধুরী লাইব্রেরির সভাপতি হয়ে এলে বড়িশার জনগণ ও অন্যান্য ধনাঢ্যদের অর্থসাহায্যে লাইব্রেরির আর্থিক অস্বচ্ছলতার দিন শেষ হয়। খুলনার জমিদার দেবকুমার রায়চৌধুরী ১০০০ টাকা ও তৎকালীন জেলাশাসক আর এন ব্লেন্ড ৫০০ টাকা দান করলে ১৯২৪ সালের ১৬ মে লাইব্রেরির গৃহনির্মান সমাপ্ত হয়। দ্বারোদ্ঘাটন করেন কলকাতা হাইকোর্টের বিচারপতি মন্মথনাথ মুখোপাধ্যায়। ১৯৩৯ সালে দ্বিতীয় বিশ্বযুদ্ধ শুরু হবার সময় থেকে লাইব্রেরির উন্নয়ন কিছুটা থমকে গেলেও ১৯৪৭ সালে স্বাধীনতার পর থেকে এর সুদিন আবার ফিরে আসে। এই সময় স্বদেশিকতার বাতাবরণে লাইব্রেরির ইংরেজি নাম পালটে রাখা হয় ‘বড়িশা পাঠাগার’। ১৯৫৪ সালের ১৬ মে লাইব্রেরির সুবর্ণজয়ন্তী পালিত হয়। ১৯৬১ সালে লাইব্রেরির পিছনে দেড় কাঠা জমি কিনে নিয়ে রবীন্দ্র ভবনের ভিত্তিপ্রস্তর স্থাপন করা হয়। ১৯৮০ সালে লাইব্রেরির প্লাটিনাম জুবিলি পালিত হয়। ১৯৯০ সালে দোতলা অডিটোরিয়ামের কাজ শেষ হয়। পরে ছাত্রবিভাগটি নতুন করে সাজানো হয়। ২০০৪ সালে এই লাইব্রেরির শতবর্ষ পালিত হয়।

সংগ্রহ
------

২০০৩ সালের হিসাব অনুসারে লাইব্রেরির গ্রন্থসংখ্যা ২০,৯৭৫। যার মধ্যে বাংলা বইই ১৫,০০০-এর উপর। ইংরেজি বই ৩০০০-এর কিছু বেশি ও শিশুবিভাগের বই ২৫০০টি। লাইব্রেরির সংগ্রহের পুরনো বইয়ের মধ্যে আছে হরিসাধন মুখোপাধ্যায়ের ‘কলিকাতা সেকালে ও একালে’, বর্ধমান রাজসভা থেকে প্রকাশিত মহাভারত-এর একটি খণ্ড, ‘শব্দকল্পদ্রুম’-এর একটি খণ্ড, ঈশ্বরচন্দ্র বিদ্যাসাগর প্রণীত সীতার বনবাস গ্রন্থের প্রথম সংস্করণ। পুরনো পত্রিকার মধ্যে আছে নারায়ণ, স্বাস্থ্য, মানসী, বঙ্গবাণী, প্রবাসী, ভারতবর্ষ, বঙ্গদর্শন, শনিবারের চিঠি, মডার্ন রিভিউ ইত্যাদি।

তথ্যসূত্র
---------

* সাপ্তাহিক বর্তমান, ৩১ মে ২০০৮ সংখ্যা, পৃ.৫০
**আজিম উদ্দিন উচ্চ বিদ্যালয়** কিশোরগঞ্জ জেলা শহরের পূর্বপ্রান্তে শোলাকিয়ায় অবস্থিত একটি ঐতিহ্যবাহী শিক্ষা প্রতিষ্ঠান। এই বিদ্যালয়ে ষষ্ঠ থেকে দশম শ্রেণী পর্যন্ত ছাত্র-ছাত্রিদের পড়াশোনার সুব্যবস্থা রয়েছে। এই অঞ্চলের আর্থসামাজিক অবস্থার উন্নয়নে প্রতিষ্ঠানটির বিশেষ অবদান রয়েছে।

বিদ্যালয়ের ইতিহাস
------------------

১৯১৬ সালে বিদ্যালয় প্রতিষ্ঠাকল্পে দানবীর মুন্সী আজিম উদ্দিন আহাম্মদ সাহেব নগদ ২০,০০০/- (বিশ হাজার) টাকা দান করে এবং উক্ত টাকায় তৎকালীন সময়ে ৪ একর ৬২ শতাংশ জমি বিদ্যালয়ের নামে ক্রয় করে উক্ত জমিতে বিদ্যালয় প্রতিষ্ঠা করেন। তৎকালীন সময়ে পিছিয়ে থাকা মুসলমানদের মধ্যে শিক্ষার আলো বিতরণের জন্য মুন্সী আজিম উদ্দিন আহাম্মদ প্রথমে সাঁতারপুর তারপর অত্র বিদ্যালয়টি বর্তমান স্থানে স্থানান্তরিত করেন। প্রতিষ্ঠানের প্রতিষ্ঠাতা প্রধান শিক্ষক বাবু হীরণ চন্দ্র গোস্বামী। তিনি ০৩/২/১৬ থেকে ১৯/১২/১৬ পর্যন্ত প্রধান শিক্ষক হিসাবে দায়িত পালন করার পর বাবু বসন্ত কুমার চক্রবর্তী ২০/১২/১৬ থেকে ২৮/০৮/৩৩ পর্যন্ত বিদ্যালয়ের হাল ধরেন। তার সময় ১৯২২ সালে বিদ্যালয়ের কৃতী ছাত্র রেবতী মোহন বর্মণ অবিভক্ত বাংলায় কলকাতা বিশ্ববিদ্যালয়ের অধীনে এন্ট্রান্স পরীক্ষায় ১ম স্থান অধিকার করেন। পরবর্তীতে অনেক চড়াই উৎরাইয়ের মধ্যে দিয়ে বিদ্যালয়টি চলতে থাকে। এই অবস্থায় বিদ্যালয়টির অগ্রগতি ব্যাহত হলে ০১/০১/১৯৫১ সালে ত্রাতার ভূমিকা নিয়ে বিদ্যালয়ে প্রধান শিক্ষক হিসাবে যোগদান করেন মোঃ মতিউর রহমান। যাঁর হাতের ছোঁয়ায় বিদ্যালয়টি প্রাণ ফিরে পেল নতুন করে। যাকে বলা হয় আজিম উদ্দিন উচ্চ বিদ্যালয়ের আধুনিক রূপকার। তারপর আর পেছনে ফিরে তাকাতে হয়নি।

ক্রীড়া
-------

অত্র প্রতিষ্ঠানটি বিদ্যালয়ের জন্মলগ্ন থেকেই স্থানীয় এবং জাতীয় পর্যায়ে বিভিন্ন ক্রীড়া ও খেলাধুলায় বিশেষ সুনাম অর্জন করে আসছে। তাদের মধ্যে উল্লেখযোগ্য ক্রীড়াবিদ চুনিলাল গোস্বামী (ক্যাপ্টেন, মোহনবাগান ফুটবল টিম, কলকাতা), ফুটবলার আঃ রহমান চাঁন মিয়া।

সাংস্কৃতিক
----------

সাংস্কৃতিক উন্নয়নে অত্র প্রতিষ্ঠানটি অত্যন্ত সুপরিচিত। স্থানীয় ও জাতীয় পর্যায়ে সাংস্কৃতিক কর্মকান্ডে অসংখ্যবার শ্রেষ্ঠত্বের সুনাম বয়ে এনেছে। তাদের মধ্যে নাট্যকার আব্দুল্লাহ আল মামুন, কবি আবিদ আজাদ, ভাষ্যকার নাজমুল হুদা, নৃত্য শিল্পী শুক্লা সরকার উল্লেখযোগ্য। বিগত ১৩ জানুয়ারী/২০০৮ ঢাকা বাংলা একাডেমীতে মানবাধিকার সংগঠন আইন ও শালিস কেন্দ্রে আয়োজিত ‘‘প্রথম জাতীয় দেয়াল পত্রিকা-২০০৮’’ প্রতিযোগিতায় ‘চন্দ্রাবতী’ ও ২০১১ সালে ’’দেয়াল ভাঙ্গার গান’’ প্রথম স্থান অধিকার করে।

মহান মুক্তিযুদ্ধে ভূমিকা
------------------------

মহান মুক্তিযুদ্ধে উক্ত প্রতিষ্ঠানটি বিশেষ ভূমিকা পালন করেছে। তৎকালীন মেজর এম. শফিউল্লাহর নেতৃত্বে অত্র প্রতিষ্ঠানে এক প্লাটুন সেনাবাহিনী নিয়ে অবস্থান করে মুক্তিযুদ্ধে অংশগ্রহণ করার লক্ষ্যে বহু লোকজনকে প্রশিক্ষণ দান করেন। অত্র প্রতিষ্ঠানের তৎকালীন প্রধান শিক্ষক জনাব মরহুম মতিয়ুর রহমান এঁর পুত্র এবং অত্র প্রতিষ্ঠানের কৃতী ছাত্র আতিকুর রহমান ভৈরবে পাক বাহিনীর সঙ্গে সম্মুখ যুদ্ধে শহীদ হন। অত্র বিদ্যালয়ের শিক্ষক জনাব আফতাব উদ্দিন মহান মুক্তিযুদ্ধে শহীদ হন।

কৃতি ছাত্র
----------

* রেবতী মোহন বর্মণ;
* ড. ওসমান গণি;
* সৈয়দ নজরুল ইসলাম;
* ড. ম. আখতারুজ্জামান;
* চুনিলাল গোস্বামী
* আব্দুল্লাহ আল মামুন

তথ্যসূত্র
---------

1. 1 2  "সরকারি ওয়েবসাইট"। ১৬ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৩।
2. ↑  কিশোরগঞ্জ নিউজ
3. ↑  Daily Kalerkantho
4. ↑  দৈনিক প্রথম আলো[*স্থায়ীভাবে অকার্যকর সংযোগ*]
**সাউ জর্জ** হলো আজোরেস দ্বীপপুঞ্জের কেন্দ্রীয় দল এবং পর্তুগালের স্বায়ত্তশাসিত অঞ্চলের একটি দ্বীপ। 

এটি পিকো-সাও জর্জ চ্যানেল দ্বারা এর নিকটতম প্রতিবেশী (পিকো এবং ফায়াল দ্বীপপুঞ্জ) থেকে পৃথককৃত, কেন্দ্রীয় দলটিকে প্রায়ই ট্রায়াঙ্গুলো ("ত্রিভুজ") দল বা শুধুমাত্র "ত্রিভুজ" এর অংশ হিসেবে উল্লেখ করা হয়। সাও জর্জ একটি অপেক্ষাকৃত লম্বা পাতলা দ্বীপ, এটি পূর্ব থেকে পশ্চিমে, দ্বীপ ৫৩ কিলোমিটার (৩৩ মাইল) দীর্ঘ এবং উত্তর থেকে দক্ষিণ-এ, ৮ কিলোমিটার (৫ মাইল) চওড়া: এর আয়তন ২৩৭.৫৯ বর্গ কিলোমিটার (৯১.৭৩ বর্গ মাইল)।

টোপোতে অবস্থিত নসসা সেনহোরা ডো রোজারিও এর চার্চ

ইতিহাস
------

টোপোতে অবস্থিত একটি *ইম্পেরিও*, যা বাৎসরিক উৎসবের জন্য ব্যবহার করা হয়এটা অস্পষ্ট যে, কখন অভিযাত্রীরা সাউ জর্জ দ্বীপ আবিষ্কার করে; মানব দখলদারিত্বের রাজনীতির অংশ হিসেবে প্রিন্স হেনরি দ্য নেভিগেটরের উদ্যোগে ১৪৩০ (মতান্তরে ১৪৩৯) সালে আজোরেসে জনবসতি গড়ে উঠে। ২৩ এপ্রিল, সেন্ট জর্জ ভোজন দিবস হিসাবে পালিত হত, ঐতিহাসিকদের মতে এটি দ্বীপের নামের একটি হতে পারে, যদিও এটি শুধুই অনুমান। চতুর্দশ শতাব্দীর জেনোভেস এবং কাতালান মানচিত্রে মূলত একে দীর্ঘ,সরু দ্বীপ "সাও জর্জ" নামে চিহ্নিত করা হয়েছে, এই নামকরণটি তখন করা হয়েছিল যখন যা ইনফ্যান্টে ডি হেনরিক কর্তৃক তখন করা হয়েছিল,

যখন উত্তর ইউরোপ এর থেকে অধিবাসীরা দ্বীপটিতে উপনিবেশ স্থাপন করতে শুরু করে।

আজোরিয়ান ইতিহাসবিদরা বিশ্বাস করেন যে দ্বীপের বসতি ভেলাস এবং ক্যালহেটা দুই সম্প্রদায়ের চারপাশে কেন্দ্রীভূত, এবং অভ্যন্তরে বিকশিত হয়েছে। ১৪৬০ সালে সাউ জর্জের উদ্দেশ্যে নিবেদিত প্রথম গির্জা ভেলাস এলাকায় নির্মিত হয়। এটা নিশ্চিত যে ১৪৮৩ সালের ৪ঠা মে চুক্তির মাধ্যমে আঙ্গরা ডো হিরোইসমো (টেরসেইরা) এর ডোনাটারি-ক্যাপ্টেন জোয়াও ভাজ দ্বীপটির অধিনায়কত্ব লাভ করেন। ১৫০০ সালে, ভেলাসকে বসতি ভিলা থেকে পৌরসভায় উন্নীত করা হয়। ১৬৫৯ সালে প্যারোচিয়াল চার্চ জনসাধারণ কর্তৃক সংস্কার করা হয়েছিল, যার কারণে পৌরসভায় বর্তমানে ঐ গির্জাটি রয়েছে।

অর্থনীতি
--------

সাঁউ জর্জ এর অর্থনীতি প্রধানত কৃষিনির্ভর ছিল। কৃষিনির্ভর জীবিকা নির্বাহের একটি সময়ের পর, স্থানীয়রা কতিপয় রপ্তানি প্রকল্পের উপর মনোনিবেশ করতে শুরু করে: প্রাথমিকভাবে, লিচেন (রোকসেলা টিংটোরিয়া) এবং ওড (ইসাটিস টিঙ্কটোরিয়া), পরে গম এবং ভুট্টা ফসল প্রবর্তন। ওয়াড সাও জর্জ এবং অ্যাজোরেস থেকে সবচেয়ে গুরুত্বপূর্ণ রপ্তানি অন্যতম; এটি প্রাথমিকভাবে ১৪৯০ সাল নাগাদ উইলেম ভ্যান ডার হাগেন দ্বারা প্রবর্তিত হয়, এবং প্রাথমিকভাবে ফ্ল্যান্ডার্সে তার দেশবাসীর কাছে রপ্তানি করা হয়। উড এবং লাইকেন উভয়ই রঙ হিসাবে মধ্য ইউরোপে খুব জনপ্রিয় ছিল।

উৎসব
----

এই দ্বীপে জনপ্রিয় প্রধান উৎসব আর্কিপেলাগো দ্বীপে উদযাপিত উৎসব থেকে ভিন্ন নয়। সেখানে এসপিরিতো সান্তো উৎসব উদযাপিত হয়; যা ধর্মীয় বৈশিষ্ট্যের একটি গুরুত্বপূর্ণ বহিঃপ্রকাশ। এই উৎসব ইস্টার এর সাত সপ্তাহ পরে প্রতি রবিবার অনুষ্ঠিত হয়, এবং শেষ হয় সপ্তম রবিবার। সাধারণত, এই উৎসবে শোভাযাত্রার অনুষ্ঠান পালিত হয়, কিন্তু এর 
পাশাপাশি দরিদ্রদের জন্য ভিক্ষা, মাংস-স্যুপ এর মত খাবার পরিবেশন (যার প্রস্তুতি এবং পরিবেশনের পদ্ধতি সম্প্রদায়ভেদে মধ্যে ভিন্ন হয়ে থাকে) এবং স্থানীয় নাগরিকদের মধ্যে কুশলাদি বিনিময় এবং/অথবা নাচের অনুষ্ঠানও পালিত হয়।

তথ্যসূত্র
---------

1. 1 2 3  "Geografia São Jorge"। *iaram.azores.gov.pt*। Azores Government। সংগ্রহের তারিখ ১৪ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Average Population Estimates"। srea.azores.gov.pt। সংগ্রহের তারিখ ১১ জানুয়ারি ২০২১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**পঙ্কজ দত্ত** (ইংরেজি:  Pankaj Dutta) ( জন্ম- ৭ এপ্রিল, ১৯১৫ - মৃত্যু - ২৭ ফেব্রুয়ারি, ১৯৮৭) একজন খ্যাতনামা চলচ্চিত্র সাংবাদিক ।

সংক্ষিপ্ত জীবনী
---------------

পঙ্কজ দত্তের জন্ম দক্ষিণ ২৪ পরগণা জেলার বোড়ালে। পিতার নাম জ্যোতিষচন্দ্র দত্ত । ১৯৩২ খ্রিস্টাব্দে ম্যাট্রিক পাশ করার আগেই ১৯৩০ খ্রিস্টাব্দে অবনী বসু সম্পাদিত 'চিত্রপঞ্জী' পত্রিকায় চলচ্চিত্র বিষয়ে প্রবন্ধ লেখেন। ১৯৩১ - ৩২ খ্রিস্টাব্দে 'চিত্রলেখা' পত্রিকার সহযোগী সম্পাদক নিযুক্ত হন। ১৯৪১ খ্রিস্টাব্দে আনন্দবাজার পত্রিকাগোষ্ঠীর সঙ্গে যোগ দেন। স্বাধীন প্রতিবেদক হিসাবে 'দেশ' পত্রিকায় 'রঙ্গজগৎ' বিভাগে লিখতেন। এই পত্রিকার 'পাঁচমিশেলি' বিভাগটির সূত্রপাত করেন 'শ্রীপঞ্চক' ছদ্মনামে । ১৯৫৬ খ্রিস্টাব্দে এই বিভাগের ভারপ্রাপ্ত সম্পাদক হন। এই সময় বেনামে 'বেঙ্গল মোশন পিকচার্স জার্নাল' সম্পাদনা এবং 'গ্যালাক্সি' নামে চিত্রতারকাদের বিষয়ে একটি ইংরেজি গ্রন্থ প্রকাশ করেন। চলচ্চিত্র সমালোচনার এক ধারাও প্রবর্তন করেন তিনি 'শৌভিক' ছদ্মনামে । ১৯৪১ - ৪৬ খ্রিস্টাব্দে 'রক্সি' ও 'প্যারাডাইস' সিনেমার ম্যানেজার ও প্রচারসচিব এবং ১৯৪৬ - ৪৮ খ্রিস্টাব্দে ন্যাশনাল সাউন্ড স্টুডিয়োর ম্যানেজার এবং বেঙ্গল জার্নালিস্টস অ্যাসোসিয়েশনের প্রতিষ্ঠাতা সদস্য ছিলেন। ১৯৮৭ খ্রিস্টাব্দে ২৭ শে ফেব্রুয়ারি ৭২ বৎসর বয়সে কলকাতার প্রয়াত হন ।

তথ্যসূত্র
---------

1. ↑  অঞ্জলি বসু সম্পাদিত, *সংসদ বাঙালি চরিতাভিধান*, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ২০৯, আইএসবিএন ৯৭৮-৮১-৭৯৫৫-২৯২-৬
**মরিয়ম নাফিস** হলেন একজন পাকিস্তানি টেলিভিশন অভিনেত্রী ও মডেল । তিনি হাম টিভিতে *দিয়ের-ই-দিলের* *জারমিনিয়ের চরিত্রে তার টেলিভিশনে আত্মপ্রকাশ করেছিলেন এবং পরবর্তীতে কুছ না* কাহোতে তাবিন্দ চরিত্রে অভিনয় করেছিলেন।

কর্মজীবন
--------

ওরিমান খালিদ বাট, মায়া আলী, হরিম ফারুক, আবিদ আলী ও সানাম সা Saeed দের সাথে *দিয়ের-ই-দিলে* ক্যারিয়ার শুরু করেছিলেন মারিয়াম। তিনি সুহাইব ( আলী রেহমান খান ) এবং আরজুমান্দ ( হারেম ফারুক ) এর কনিষ্ঠ সন্তান এবং ওয়াল ( ওসমান খালিদ বাট ) এর কনিষ্ঠ বোন এবং বেদার খান (রাশেদ নাজ ) এবং ইয়াসমিন (আজরা) এর মাতামহী নাতনী এবং ভাগ্নীর ভূমিকায় অভিনয় করেছেন। মনসুর) তার মা আরজুমানের মাধ্যমে। তার জন্মের আগে তার মাতামহ দাদু মারা যান। তবে তার পিতা দাদী বখতিয়ার খান ( আবিদ আলী ) তার বাবা সোহাইবের মাধ্যমে এখনও ছিলেন। জারমিনয়ের মায়ের সাথে একইরকম ব্যক্তিত্ব রয়েছে এবং বেশিরভাগ সময় তার সাথে থাকে। তিনি আগা জান এবং তার পরিবারকে ভালোবাসেন তবে বাবার মৃত্যুর আগ পর্যন্ত তাঁর চাচা বেহরোজে (মিকাল জুলফিকার) পরিবারের সাথে তাঁর পরিচয় কখনও হয় নি। তিনি বেহরোজ ও ওয়ালকে শ্রদ্ধা করতেন, তবে রুহিনা ( সানাম সা Saeedদ) এবং ফারাঃ ( মায়া আলী ) এবং আঘা জান বেশিরভাগই তাদের কাজের কারণে অসুস্থ হয়ে পড়েছিলেন। জারমিনে ফারাহ ও ওলির বিয়েতে যোগ দিয়েছিলেন, পরে তিনি মেডিকেল কলেজ ডিগ্রির জন্য আবেদন করেছিলেন এবং আবাদ জানের ঘনিষ্ঠ বন্ধুর নাতি বলেও ইবাদ প্রস্তাব করেছিলেন। ওয়ালি চুক্তির ভিত্তিতে ফাহারাকে হাভেলি কেনার পরে, জারমিনয় তাকে উপেক্ষা করতে শুরু করে এবং একবার আঘা জানের স্বাস্থ্যের দিকে তাকাতে চিত্কার করে। তবে ফারাহের চোখে আগা জানের ভালোবাসা এবং স্নেহ দেখার পরে জারমিনয় আন্তরিকভাবে এবং দু'জনের বন্ধনে ক্ষমা চেয়েছিল। তারপরে তাকে বেশিরভাগ ক্ষেত্রে ফাহার সাথে দেখা হয়েছিল এবং সিদ্ধান্ত নিয়েছিলেন যে তিনি তাকে হাভিলিতে থাকতে সাহায্য করবেন এবং ওয়ালিকে তার সত্যিকারের অনুভূতি বুঝতে সাহায্য করবেন।

তথ্যসূত্র
---------

1. ↑  Shabbir, Buraq। "Mariyam Nafees to feature in Cornetto Pop Rock's upcoming music video"। *www.thenews.com.pk* (ইংরেজি ভাষায়)। সংগ্রহের তারিখ ২০১৯-০৬-১৬।
2. ↑  "Celebrity Crush Of The Week - Mariyam Nafees | Kaleidoscope - MAG THE WEEKLY"। *www.magtheweekly.com* (ইংরেজি ভাষায়)। সংগ্রহের তারিখ ২০১৯-০৬-১৬।
**দারুল উলুম আল-আরবিয়া আল-ইসলামিয়া**, (আরবি ও উর্দু: دار العلوم العربية الإسلامية) **দারুল উলুম ব্যুরি** নামে সুপরিচিত, যুক্তরাজ্যের একটি দেওবন্দি ইসলামি শিক্ষাপ্রতিষ্ঠান যা ১৯৭৩ সালে প্রতিষ্ঠিত হয়েছিল । বিশ্বজুড়ে প্রচলিত দারসে নিজামি সিলেবাসের ভিত্তিতে এটি প্রতিষ্ঠা করেছিলেন ইউসুফ মুতালা ।

কার্যক্রম
---------

এটি ১২ থেকে ২৩ বছর বয়সী শিক্ষার্থীদের গ্রহণ করে, অল্প বয়স্ক শিক্ষার্থীদের জন্য একটি মাধ্যমিক বিদ্যালয়ের শিক্ষার পাশাপাশি উন্নত স্তরে ইসলামি শিক্ষার ব্যবস্থা করে।

ইতিহাস
------

২০১৫ সালে অফস্টেড দারুল উলুম আল আরবিয়া আল ইসলামিয়াকে *"ব্রিটিশ মূল্যবোধের প্রচার, উগ্রপন্থা রোধ এবং শিশুদের সুরক্ষার"* একটি উত্তম উদাহরণ হিসাবে তুলে ধরেছিলেন।

"স্কুলের উদ্দেশ্য হ'ল প্রতিভাধর ব্যক্তিরা তাদের সম্প্রদায়ের জন্য ইতিবাচক ভূমিকা পালন করে এবং অনুকরণীয় ব্রিটিশ নাগরিক হয়ে ওঠে, নেতৃবৃন্দ নিয়মিত অফার করে শেখার ক্রিয়াকলাপগুলির দুর্দান্ত মানের পর্যালোচনা করে যাতে নিশ্চিত হয় যে এই শিক্ষার্থীদের তাদের ভবিষ্যতের অর্থনৈতিক সুস্বাস্থ্যের জন্য এবং আধুনিক ব্রিটেনে জীবনের জন্য উপযুক্তভাবে প্রস্তুত করা হয়। শিক্ষার্থীরা বিভিন্ন সংস্কৃতি, ঐতিহ্য এবং রীতিনীতিগুলির জন্য উচ্চ স্তরের প্রশংসা ও শ্রদ্ধার বিকাশ করে। উদাহরণস্বরূপ, ধর্মীয় শিক্ষাগুলি বড় বিশ্ব বিশ্বাস সম্পর্কে শিক্ষার্থীদের বোঝার বিকাশে ভাল মনোযোগ অন্তর্ভুক্ত করে। শিক্ষার্থীদের ইংল্যান্ডে সরকারী প্রতিষ্ঠান এবং সেবার বিস্তৃত সাধারণ জ্ঞান দেওয়া হয় এবং নাগরিক ও ফৌজদারি আইনকে সম্মান করতে শেখানো হয়। আধুনিক ব্রিটেনে তাদের অবস্থান নিতে চায় এমন তরুণ নাগরিকদের যত্নশীল হওয়ার বিষয়ে বিদ্যালয়ের উচ্চ প্রত্যাশার প্রতি শিক্ষার্থীরা খুব দ্রুত সাড়া দেয়।

উল্লেখযোগ্য প্রাক্তন ছাত্র
--------------------------

* আবদুর রহমান ইবনে ইউসুফ ম্যাঙ্গেরা
* শায়খ আবু ইউসুফ রিয়াদ উল হক
* মুফতি সাইফুল ইসলাম
* ইব্রাহিম মোগরা
* জিম্বাবুয়ের প্রবীণ পণ্ডিত ও মুফতি ইসমাইল মেনকের ভাই শব্বির মেনক ।

আরও দেখুন
---------

* দেওবন্দি মাদ্রাসার তালিকা

তথ্যসূত্র
---------

1. ↑
2. ↑  "Watch Schools for Moslems"। *BFI Player* (ইংরেজি ভাষায়)। সংগ্রহের তারিখ ২০১৯-০৯-১৯।
3. ↑  "Tributes paid to leading Muslim scholar and founder of Bury Darul Uloom - Shaykh Yusuf Motala"। *Asian Image*। ২০১৯-০৯-০৯। ২০২০-০৭-১৯ তারিখে মূল থেকে আর্কাইভ করা।
4. ↑  Casciani, Dominic (২০০৪-০১-১৫)। "Inside Britain's Islamic Colleges"। BBC News। সংগ্রহের তারিখ ২০০৯-০৪-১২।
5. ↑  Grenyer, Neville (২০০৬-১০-১৭)। "Inspection Report Darul Uloom Al Arabiya Al Islamiya School" (পিডিএফ)। Ofsted। ২০১০-০১-২৯ তারিখে মূল (pdf) থেকে আর্কাইভ করা। সংগ্রহের তারিখ ২০০৯-০৪-১২।
6. ↑
7. ↑

বহিঃসংযোগ
---------

* প্রতিবেদন
**জেমস 'জিম' ওয়াল্টার বেরি** (৩০ মে ১৯৪৫ – ১৪ ডিসেম্বর ২০২০) কানাডার একজন আন্তর্জাতিক ফুটবল খেলোয়াড় ও ওয়াইন ব্যবসায়ী ছিলেন। ভ্যানকুভারে জন্মগ্রহণকারী বেরি তার বিশ্ববিদ্যালয় ব্রিটিশ কলাম্বিয়া বিশ্ববিদ্যালয় দলের অধিনায়ক, ঘরোয়া লিগে ডেট্রয়েট কুগার এবং কানাডার জাতীয় ফুটবল দলের পার্শ্বীয় রক্ষণভাগের খেলোয়াড় ছিলেন। খেলোয়াড়ি জীবন থেকে অবসর নেয়ার পর তিনি ওয়াইন ব্যবসায় খ্যাতি অর্জন করেছিলেন।

প্রারম্ভিক জীবন
---------------

জেমস বেরি ১৯৪৫ সালের ৩০শে মে তারিখে ভ্যানকুভারে মা ফিলিস এবং বাবা ওয়াল্টার বেরির সংসারে জন্মগ্রহণ করেছিলেন। তিনি তার বাবা-মায়ের একমাত্র সন্তান ছিলেন। শৈশবে জেমস একজন ভাল ছাত্র এবং খেলোয়াড় ছিলেন, বিশেষ করে ফুটবল ও বাস্কেটবলে তার প্রতিভা বিকাশিত হয়েছিল। তিনি ব্রিটিশ কলাম্বিয়া বিশ্ববদ্যালয় হতে ব্যবসায় স্নাতক অর্জন করেছিলেন।

খেলোয়াড়ি জীবন
---------------

জেমস বেরি বিশ্ববিদ্যালয়ে পড়ার সময় হতে ফুটবলার হিসেবে খেলোয়াড়ি জীবন শুরু করেছিলেন। পড়াকালীন তিনি বিশ্ববিদ্যালয় ফুটবল দল 'ইউনিভার্সিটি অব ব্রিটিশ কলাম্বিয়া থান্ডারবার্ডস'-এর অধিনায়ক ছিলেন। ১৯৬৭ সালে প্যান-আমেরিকান গেমসে কানাডার ফুটবল দলের প্রতিনিধি ছিলেন। ১৯৬৮ সালে উত্তর আমেরিকান সকার লিগে ডেট্রয়েট কুগার দলের হয়ে খেলেছিলেন। ১৯৭০ ফিফা বিশ্বকাপের বাছাইপর্বে তিনি কানাডার হয়ে ৪টি আন্তর্জাতিক ম্যাচে অংশগ্রহণ করেছিলেন।

মৃত্যু
------

জিম বেরি ২০২০ সালের ১৪ই ডিসেম্বর তারিখে ৭৫ বছর বয়সে পারকিনসন রোগের সাথে দীর্ঘ পাঁচ বছর লড়াই শেষে হৃদরোগে আক্রান্ত হয়ে কানাডার মিসাসাগায় মৃত্যুবরণ করেছেন।

তথ্যসূত্র
---------

1. 1 2 3 4  "Profile"। কানাডা সকার। ৮ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৭ জানুয়ারি ২০১৭।
2. 1 2 3 4 5  "James Walter BERRY"। *দ্য হ্যামিল্টন স্পেক্টেটর*। ১৫ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ৫ জানুয়ারি ২০২১।

প্রবেশদ্বার: জীবনী ফুটবল
***ডেইলি স্টার*** হল একটি দৈনিক ট্যাবলয়েড সংবাদপত্র যা ২ নভেম্বর ১৯৭৮ সাল থেকে যুক্তরাজ্যে সোমবার থেকে শনিবার পর্যন্ত প্রকাশিত হয়। ১৫ সেপ্টেম্বর ২০০২-এ একটি ভগিনী সানডে সংস্করণ, *ডেইলি স্টার সানডে* একটি পৃথক কর্মীদের সাথে চালু করা হয়েছিল। ৩১ অক্টোবর ২০০৯-এ, *ডেইলি স্টার* তার ১০,০০০তম সংখ্যা প্রকাশ করে। জন ক্লার্ক কাগজের প্রধান সম্পাদক। 

যখন কাগজটি ম্যানচেস্টার থেকে চালু করা হয়েছিল, তখন এটি শুধুমাত্র উত্তর এবং মিডল্যান্ডে প্রচারিত হত। উত্তরে *ডেইলি মিরর* এবং *দ্য সান-* এর শক্তি গ্রহণ করার জন্য এক্সপ্রেস নিউজপেপারের ট্রাফালগার হাউসের তৎকালীন মালিকদের দ্বারা এটির ধারণা করা হয়েছিল। ম্যানচেস্টারের গ্রেট অ্যানকোটস স্ট্রিট প্রেসের কম-ক্ষমতা ব্যবহার করারও উদ্দেশ্য ছিল কারণ *ডেইলি এক্সপ্রেস* প্রচলন হারিয়ে ফেলছিল। *ডেইলি স্টার* তার প্রথম রাতের ১,৪০০,০০০ প্রিন্ট বিক্রি করে। প্রতিদ্বন্দ্বী *দ্য সান* এর সাথে প্রতিদ্বন্দ্বিতা করার জন্য এর দাম কয়েক বছর ধরে কমেছে। 

*ডেইলি স্টার* রিচ পিএলসি দ্বারা প্রকাশিত হয়। কাগজটি মূলত খ্যাতিমানদের কথা, খেলাধুলা, এবং সোপ অপেরা এবং রিয়েলিটি টিভি শোগুলির মতো জনপ্রিয় টেলিভিশন অনুষ্ঠানগুলি সম্পর্কে খবর/গসিপের চারপাশে আবর্তিত গল্পগুলির উপর দৃষ্টি নিবদ্ধ করে।

ইতিহাস
------

*ডেইলি স্টার* মূলত ১৯৭৮ সালে এক্সপ্রেস নিউজপেপারের অংশ হিসাবে তৈরি করা হয়েছিল প্রিন্টিং প্রেসগুলিকে ব্যবহার করার জন্য যা *ডেইলি এক্সপ্রেসের* প্রচলন হ্রাসের কারণে ধারণক্ষমতার নিচে চলছিল। এটি ২০০০ সালে নর্দার্ন অ্যান্ড শেল অধিগ্রহণ করে এবং ২০১৮ সালে রিচ পিএলসি -এর কাছে বিক্রি করে।

তথ্যসূত্র
---------

1. ↑  "Daily Star - Data - ABC | Audit Bureau of Circulations"। *www.abc.org.uk*। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "All change as Daily Express and Daily Star editors leave following Trinity Mirror buyout"। সংগ্রহের তারিখ ১৬ আগস্ট ২০১৮।
3. ↑  "Red-top papers prepare for marketing war"। *London Evening Standard*। ৯ জুন ২০১০ তারিখে মূল থেকে আর্কাইভ করা। সংগ্রহের তারিখ ৭ জুন ২০১০।
4. ↑  Greenslade, Roy (২০১৮-১০-২৮)। "Fallen Star: how the tabloid with dreams of being a leftwing Sun fell from grace"। *The Guardian* (ইংরেজি ভাষায়)। আইএসএসএন 0261-3077। সংগ্রহের তারিখ ২০২০-০৮-২৯।

বহিঃসংযোগ
---------

* প্রাতিষ্ঠানিক ওয়েবসাইট উইকিউপাত্তে এটি সম্পাদনা করুন
* Online e:edition
অন্য ব্যবহারের জন্য বিদ্রোহী (দ্ব্যর্থতা নিরসন) দেখুন।

**বিদ্রোহী পদ্মা** এটি ২০০৬ সালে মুক্তিপ্রাপ্ত একটি বাংলাদেশী চলচ্চিত্র। আকসার ইবনে শাইখ এর উপন্যাস *বিদ্রোহী পদ্মা* অবলম্বনে বাংলাদেশের স্বনামধন্য চলচ্চিত্র নির্মাতা বাদল খন্দকার ছবিটি পরিচালনা করেন। এবং বাংলাদেশী বাংলা স্যাটেলাইট টিভি চ্যানেল এনটিভি ছবিটি প্রযোজনা করে। ছবির প্রধান চরিত্রগুলোতে অভিনয় করেন ইলিয়াস কাঞ্চন, চম্পা, রিয়াজ, পপি, শামস সুমন ও শহীদুল আলম সাচ্চু।

কাহিনী সংক্ষেপ
--------------

আমাদের সভ্যতা, সাহিত্য, সংস্কৃতি ও সত্বার গভীরে মিশে আছে পদ্মা নদী। পদ্মা বাংলাদেশের প্রধান নদী। পলি বিধৌত এই জনপদের মানুষের জীবন যুদ্ধের প্রতীক পদ্মা। পদ্মা মানুষের বুকে রোপিত করে দেয় অন্যায়ের বিরুদ্ধে বিদ্রোহের বীজ। পদ্মা মানুষের জীবনাচার, হাসিকান্না, সুখ-দুঃখ, নিয়ে বিদ্রোহী পদ্মার কাহিনী। সৃষ্টিক্তার গড়া পদ্মা নদী চর নিয়ে শোষক ও শোষিতের রক্ত ঝরা লড়াই। দখলদার জমিদার তার নিয়ন্ত্রণ প্রতিষ্ঠার জন্য যে কোন অন্যায় করতে পিছপা হয় না। প্রয়োজনে সে ব্রিটিশদের ধারাবাহিকতায় হিন্দু মুসলমানদের মধ্যে দাঙ্গা বাধিয়ে দেয়। এই সব অন্যায়ের তথা চর দখল, নারীদের প্রতি অত্যাচার, প্রতিবাদ করে তারই এক সময়ের লাঠিয়াল "রহমত" (ইলিয়াস কাঞ্চন)। তার সাথে একাত্ম হয়ে যায় গ্রামের স্কুল শিক্ষক "রকিবুল" (শামস সুমন) ও গায়েন "রাজু" (রিয়াজ) এই দুজন। তারা ধীরে ধীরে গ্রামের মানুষদের প্রতিবাদের মানষিকতা জাগিয়ে তোলে। শোষিত গ্রামবাসী বুঝতে শেখে কোনটা অন্যায় আর কোনটা ন্যায়। তারা প্রতিবাদী হতে শেখে একদিন জোটবদ্ধ হয়ে শোষক ও অত্যাচারী জমিদারের উপর আঘাত হানে। অবশেষে সত্যের ও ন্যায়ের বিজয় হয়। এই সত্যের প্রতীক হিসেবে পদ্মার বুকে নতুন চর জেগে উঠে। সাধারণ মানুষ আবার নতুন করে বাঁচার স্বপ্ন দেখে।

শ্রেষ্ঠাংশে
-----------

* ইলিয়াস কাঞ্চন - রহমত (লাঠিয়াল)
* চম্পা - নায়িকা
* রিয়াজ - রাজু (গায়েন)
* পপি - সুধা
* শামস সুমন - রকিবুল ইসলাম (স্কুল শিক্ষক)
* অনামিকা - রেখা
* শহীদুল আলম সাচ্চু - আশরাফ আলী পাঠান (জমিদার)
* ডাঃ এজাজ - (নায়েব)
* সাদেকসিদ্দীকী -

সংগীত
-----

**বিদ্রোহী পদ্মা** ছবির সংগীত রচনা করছেন বাংলেদেশের বিখ্যাত গীতিকার গাজী মাজহারুল আনোয়ার। এবং সংগীত পরিচালনা করেন আলাউদ্দিন আলী।

### সাউন্ড ট্র্যাক

| ট্র্যাক | গান | কন্ঠশিল্পী | নোট |
| --- | --- | --- | --- |
| ১ | *খোলা চোখে দেখরে এই ভবের কারখানা* | অ্যান্ড্রু কিশোর |  |
| ২ | *তোমায় মাথায় রাখিনী* | মনির খান |  |
| ৩ | *আমি ক্ষনিকে ক্ষনিকে* | সাবিনা ইয়াসমিন |  |
| ৪ | *দুই খুঁটিতে একচালা ঘর দুইজনে দুইজনেরই পর* | মনির খান ও সাবিনা ইয়াসমিন |  |
| ৫ | *পিরিত কইরা কানতে হইলেও* | সাবিনা ইয়াসমিন |  |
| ৬ | *নকশী ফুলের রুমাল পাঠাইলাম* | কনক চাঁপা |  |

তথ্যসূত্র
---------

1. ↑  "চলচ্চিত্র-বিমলা চরিত্রে"। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১০।

বহিঃসংযোগ
---------

* ইন্টারনেট মুভি ডেটাবেজে *বিদ্রোহী পদ্মা*  (ইংরেজি)
* বিদ্রোহী পদ্মা  ওয়েব্যাক মেশিনে আর্কাইভকৃত ১৭ মার্চ ২০১৬ তারিখে - রোটন টমেটোস  ওয়েব্যাক মেশিনে আর্কাইভকৃত ১৭ মার্চ ২০১৬ তারিখে - এ

* চলচ্চিত্র প্রবেশদ্বার
**লাইসি** (গ্রিক: Λύση, তুর্কি:Akdoğan বা Lisi) সাইপ্রাসের লারনাকা শহরের উত্তরে মেসোরিয়া সমভূমিতে অবস্থিত একটি গ্রাম। এটি উত্তর সাইপ্রাসের ডি ফ্যাক্টো নিয়ন্ত্রণের (সরাসরি নিয়ন্ত্রিত) অধীনে।

অবস্থান
-------

লাইসি হল বেয়ারমুডু, পাসাকোয়, পাইল এবং ভাদিলি গ্রামের প্রশাসনিক কেন্দ্র। ১৯৬০ সালে, এই গ্রামে ৩,৭০০ গ্রিক সাইপ্রিয়ট বাস করত এবং ১৯৭৪ সালে সেই সংখ্যা ছিল আনুমানিক ৬,০০০। পরবর্তীকালে তারা সবাই তুর্কি আক্রমণ এবং দ্বীপটির পরবর্তী বিভাজনের কারণে এই গ্রাম থেকে পালিয়ে যায়। তুরস্কের মূল ভূখণ্ড থেকে তুর্কি বসতি স্থাপনকারীরা এবং দক্ষিণ সাইপ্রাসের অন্যান্য গ্রাম থেকে বাস্তুচ্যুত তুর্কি সাইপ্রিয়টদের আগমনের ফলে গ্রামের জনসংখ্যার পরিবর্তন হয়েছে।

ইতিহাস
------

গ্রামের মাঝখানে একটি ১৯ শতকের শেষের দিকের গ্রিক অর্থোডক্স গির্জা ছিল, যা ফামাগুস্তা এবং নিকোসিয়ার মধ্যযুগীয় ক্যাথেড্রালগুলি থেকে অনুলিপি করা গথিক সজ্জার একটি পুরু স্তর দ্বারা আবৃত ছিল। এই গির্জাটি ছিল লাইসির বাসিন্দাদের দ্বারা নির্মিত যারা বেশ কয়েক বছর ধরে স্বেচ্ছাশ্রমের বিনিময়ে এটি নির্মাণ করেছিলেন। গ্রামটি তুর্কি দখলের পর গির্জাটি লুট করা হয়েছিল, এর সমস্ত খ্রিস্টান আইকন এবং অন্যান্য খ্রিস্টান অভ্যন্তরীণ সজ্জা সরিয়ে ফেলা হয়েছিল এবং এটিকে একটি মসজিদে পরিণত হয়েছিল।

গ্রাম থেকে ২ কিমি দক্ষিণ-পশ্চিমে সেন্ট ইভফেমিয়ানোসের ১৪ শতকের একটি গির্জা আছে যা সমুদ্রের স্রোতের ঠিক উপরে ইউক্যালিপটাসের ছায়া দ্বারা আচ্ছিত একটি ফাঁকা স্থানে অবস্থিত।

এই ছোট গির্জাটিতে সাইপ্রাস দ্বীপের সবচেয়ে সুন্দর এবং ভালভাবে সংরক্ষিত বাইজেন্টাইন মোজাইকগুলির কিছু চিত্র রয়েছে। মোজাইকগুলি পরে সাইপ্রাস চার্চের পক্ষে মার্কিন যুক্তরাষ্ট্রের টেক্সাসের মেনিল ফাউন্ডেশন কিনে নিয়েছিল এবং সাইপ্রাস সরকার ঋণ হিসেবে মেনিল ফাউন্ডেশনের কাছ থেকে মোজাইকগুলি নিয়েছিল। ২০১২ সালের ফেব্রুয়ারিতে এই ঋণ চুক্তিটি শেষ হয়।

গ্রামের পশ্চিমে, আরসোস গ্রামের টারমাক রাস্তা ধরে ২ কিমি দূরে, গোলাকার পাথর দিয়ে ঘেরা একটি অনিন্দ্যসুন্দর টিলা রয়েছে। গ্রামটির দক্ষিণ দিকের মাটির অর্ধেক নিচে একটি গ্রিক প্রত্নতাত্ত্বিক নিম্ফিয়াম রয়েছে এবং একটি ছোট প্রাকৃতিক গুহা রয়েছে যেখানে প্রত্নতাত্ত্বিকরা অনেক প্রাচীন মূর্তি খুঁজে পেয়েছেন।

ধ্বংসপ্রাপ্ত গির্জা এবং উত্তর প্রান্তের ভবনগুলিকে ১৮ শতকের সেইন্ট স্পাইরিডনের প্রাচীন মঠের পুনর্নির্মাণের ধ্বংসাবশেষ হিসেবে গণ্য করা হয়। পরবর্তীকালে কনস্টান্টিনোপলে এবং অবশেষে কর্ফু দ্বীপে সরিয়ে নেওয়ার আগে কয়েক শতাব্দী ধরে সেইন্ট স্পাইরিডনের দেহাবশেষ এখানে সমাহিত ছিল।

তথ্যসূত্র
---------

1. ↑  টেমপ্লেট:Northern Cyprus-note
2. ↑  *KKTC 2011 Nüfus ve Konut Sayımı* [*TRNC 2011 Population and Housing Census*] (পিডিএফ), TRNC State Planning Organization, ৬ আগস্ট ২০১৩, পৃষ্ঠা 17, ৬ নভেম্বর ২০১৩ তারিখে মূল (পিডিএফ) থেকে আর্কাইভ করা উদ্ধৃতি টেমপ্লেট ইংরেজি প্যারামিটার ব্যবহার করেছে (link)
3. ↑  Cyprus. Grapheio Typou kai Plērophoriōn; Cyprus. Grapheion Dēmosiōn Plērophoriōn (১ আগস্ট ১৯৮৭)। *Foreign press on Cyprus*। Public Information Office। পৃষ্ঠা 14। সংগ্রহের তারিখ ৭ মার্চ ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Povoledo, Elisabetta (২৩ সেপ্টেম্বর ২০১১)। "The Menil Is to Return Frescoes to Cyprus"। *The New York Times*। সংগ্রহের তারিখ ২২ জুন ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
**শাহনারা হোসেন** (১ এপ্রিল ১৯৩৭ - ২ সেপ্টেম্বর ২০১৯) ছিলেন একজন বাংলাদেশি ইতিহাসবিদ। তিনি রাজশাহী বিশ্ববিদ্যালয়ের ইতিহাস বিভাগের অধ্যাপক ছিলেন। ২০১০ সালে বাংলা একাডেমি তাকে সম্মানসূচক ফেলোশিপ প্রদান করে। এছাড়াও তিনি এশিয়াটিক সোসাইটির আজীবন সদস্য ছিলেন। এছাড়া বিশ্ববিদ্যালয় মঞ্জুরি কমিশন তাকে বিশেষ মর্যাদার অধ্যাপক হিসেবে ঘোষণা করে।

প্রারম্ভিক জীবন
---------------

শাহনারা ১৯৩৭ সালের ১ এপ্রিল তৎকালীন ব্রিটিশ ভারতের ব্রাহ্মণবাড়িয়ায় জন্মগ্রহণ করেন। শাহনারার পিতা আবদুল হাফিজ তৎকালীন ব্রিটিশ পুলিশের একজন কর্মকর্তা ছিলেন। পিতার কর্মস্থল কলকাতাতে তিনি শৈশব অতিবাহিত করেন। ১৯৪৭ সালের ভারত বিভাগের সময় তার পরিবার ঢাকায় চলে আসে। ঢাকায় এসে তিনি প্রথমে মুসলিম গার্লস হাইস্কুল এবং পরে কামরুন্নেসা হাইস্কুলে শিক্ষা লাভ করেন।

শাহনারা ইডেন মহিলা কলেজ থেকে উচ্চ মাধ্যমিক সম্পন্ন করেন। তিনি ঢাকা বিশ্ববিদ্যালয়ের ইতিহাস বিভাগ থেকে স্নাতক এবং স্নাতকোত্তর ডিগ্রি লাভ করার পর লন্ডন বিশ্ববিদ্যালয়ের সোয়াস থেকে এমএ ডিগ্রি অর্জন করেন। তিনি ১৯৬৫ সালে পিএইচডি ডিগ্রি লাভ করেন।

কর্মজীবন
--------

শাহনারা ১৯৬০ সালে রাজশাহী বিশ্ববিদ্যালয়ের ইতিহাস বিভাগের শিক্ষক হিসেবে যোগদান করেন। শিক্ষক থাকাবস্থায় তিনি বিশ্ববিদ্যালয়ের মন্নুজান হলের প্রথম প্রভোস্ট হিসেবে দায়িত্ব পালন ছাড়াও বিভাগীয় সভাপতি, সিনেট ও সিন্ডিকেট সদস্য হিসেবেও দায়িত্ব পালন করেন। ২০০০ সালের ৩০ মে তিনি অধ্যাপনা থেকে অবসর গ্রহণ করেন। এছাড়া রাজশাহী বিশ্ববিদ্যালয় থেকে তিনিই প্রথম বিশ্ববিদ্যালয় মঞ্জুরি কমিশন কর্তৃক বিশেষ অধ্যাপক হিসেবে সম্মান লাভ করেন।

ব্যক্তিগত জীবন
--------------

শাহনারা ঢাকা বিশ্ববিদ্যালয় থেকে স্নাতকোত্তর সম্পন্ন করার পর এবিএম হোসেনের সাথে বিবাহ বন্ধনে আবদ্ধ হন। লন্ডনে তাদের বিয়ের আনুষ্ঠানিকতা সম্পন্ন হয়। এই দম্পতির দুই ছেলে ও এক মেয়ে রয়েছে। শাহনারা ২০১৯ সালের ২ সেপ্টেম্বর ডেঙ্গু জ্বরে আক্রান্ত হয়ে ঢাকার স্কয়ার হাসপাতালে চিকিৎসাধীন অবস্থায় মৃত্যুবরণ করেন।

গ্রন্থ
------

শাহনারা বেশ কিছু গ্রন্থ রচনা করেন। তার মধ্যে উল্লেখযোগ্য হলো: 

* প্রাচীন বাংলার ইতিহাস (২০১১)
* বেলা শেষের পাঁচালি (২০১৮)
* ঊনবিংশ ও বিংশ শতাব্দীতে বাঙালি মুসলিম নারী: রোকেয়ার নারীবাদ ও তার ধারাবাহিকতা (২০১৪)

তথ্যসূত্র
---------

1. ↑  "আজীবন সদস্য" (পিডিএফ)। *এশিয়াটিক সোসাইটি বাংলাদেশ*। ১২ জুলাই ২০২০ তারিখে মূল (পিডিএফ) থেকে আর্কাইভ করা। সংগ্রহের তারিখ ৬ মার্চ ২০২০।
2. 1 2 3 4 5 6 7  "শাহানারা হোসেনের বেলাশেষের পাঁচালি"। *কালি ও কলম*। সংগ্রহের তারিখ ৬ মার্চ ২০২০।
3. 1 2 3 4 5 6  "বাড়লেও হাজারের নিচে নতুন ডেঙ্গু রোগী"। *দেশ রূপান্তর*। সংগ্রহের তারিখ ৬ মার্চ ২০২০।
4. ↑  "শোক"। *কালের কণ্ঠ*। সংগ্রহের তারিখ ৬ মার্চ ২০২০।
5. ↑  "University of Rajshahi"। *রাজশাহী বিশ্ববিদ্যালয়*। ১৬ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ৬ মার্চ ২০২০।
**সিমরনজিত কৌর** বাথ (জন্ম ১৯৯৫) পাঞ্জাবের একজন ভারতীয় অপেশাদার বক্সার ।  তিনি ২০১১ সাল থেকে আন্তর্জাতিকভাবে ভারতের প্রতিনিধিত্ব করেছেন। কৌর ২০১৮ এআইবিএ উইমেন ওয়ার্ল্ড বক্সিং চ্যাম্পিয়নশিপে ভারতের হয়ে একটি ব্রোঞ্জ মেডেল জিতেছেন। তিনি ভারতীয় মহিলা বক্সিংয়ের অংশ ছিলেন এবং ৬৪ কেজি বিভাগে তুরস্কের ইস্তাম্বুলের আহমেট কমার্ট আন্তর্জাতিক বক্সিং টুর্নামেন্টে স্বর্ণপদক জিতেছিলেন।  তিনিই পাঞ্জাবের প্রথম মহিলা যিনি বক্সিংয়ে অলিম্পিকে অংশ নেবেন। ২০২০র ৯ই মার্চ তিনি ২০২০ টোকিও অলিম্পিকের জন্যে কোটা স্থান অর্জন করেছেন।।

জীবনের প্রথমার্ধ
----------------

সিমরনজিতের জন্ম ১৯৯৫ সালের ১০ই জুলাই পাঞ্জাবের চকরে, কমল জিত সিং ও রাজপাল কৌরের ঘরে।  বড় ভাইবোনরাও বক্সিংয়ে যাওয়ার পরে সিমরনজিতকেও তার মা মুষ্টিযুদ্ধে অংশ নেওয়ার জন্যে উত্সাহিত করেছিলেন।

বক্সিং ক্যারিয়ার
-----------------

২০১১ সালে, কৌর পাতিয়ালায় ষষ্ঠ জুনিয়র মহিলা জাতীয় বক্সিং চ্যাম্পিয়নশিপে একটি ব্রোঞ্জ পদক জিতেছিলেন। 

২০১৮ সালে, তিনি 4৪ কেজি বিভাগে তুরস্কের ইস্তাম্বুলের আহমেট কমার্ট আন্তর্জাতিক বক্সিং টুর্নামেন্টে স্বর্ণ জিতেছিলেন। 

সিমরনজিত ভারতের নয়াদিল্লিতে অনুষ্ঠিত ২০১৮ এআইবিএ মহিলা বিশ্ব বক্সিং চ্যাম্পিয়নশিপে মেরি কমের নেতৃত্বাধীন ১০ সদস্যের ভারতীয় দলের অংশ ছিলেন।  তিনি ভারতের পক্ষে ৬৪ কেজি লাইট ওয়েলটার ওয়েট বিভাগে ব্রোঞ্জ পদক জিতেছিলেন। 

২০১৯ সালে, কৌর ইন্দোনেশিয়ার লাবুয়ান বাজুতে অনুষ্ঠিত ২৩ তম প্রেসিডেন্ট'স কাপ আন্তর্জাতিক বক্সিং টুর্নামেন্টে স্বর্ণপদক জিতেছিলেন। 

টোকিও অলিম্পিকের জন্য যোগ্যতা অর্জনের জন্য ২০২০ সালের মার্চ মাসে জর্ডানের আম্মানে অনুষ্ঠিত এশিয়ান বক্সিং অলিম্পিক বাছাইপর্বে মহিলাদের হালকা ওজনের (৫৭-৬০ কেজি) বিভাগে চূড়ান্ত লড়াইয়ের পরে সিমরনজিৎ কৌর রৌপ্য অর্জন করেছিলেন।

তথ্যসূত্র
---------

1. 1 2 3  "Indian Boxing Federation Boxer Details"। *www.indiaboxing.in*। সংগ্রহের তারিখ ২০১৮-১১-১৭।
2. 1 2  "Boxers Simranjit Kaur, Monika, Bhagyabati Kachari clinch three gold medals at Ahmet Comert Tournament - Firstpost"। *www.firstpost.com*। সংগ্রহের তারিখ ২০১৮-১১-১৭।
3. ↑  "Women's World Boxing C'ship in Numbers: Simranjit Kaur"। *The Bridge* (ইংরেজি ভাষায়)। ২০১৮-১১-১৩। সংগ্রহের তারিখ ২০১৮-১১-১৭।
4. ↑  "Mary Kom named brand ambassador of 2018 Women's World Boxing Championships"। *India Today* (ইংরেজি ভাষায়)। সংগ্রহের তারিখ ২০১৮-১১-১৭।
5. ↑  "Sonia To Vie For Women's World Boxing Championships Gold, Bronze For Simranjit Kaur"। *sports.ndtv.com*। NDTV। সংগ্রহের তারিখ ২৩ নভেম্বর ২০১৮।
6. ↑  "Ludhiana girl Simranjit Kaur wins gold at international boxing tournament"। *Tribune India*। সংগ্রহের তারিখ ২৯ জুলাই ২০১৯।
7. ↑  "SIMRANJIT KAUR WINS SILVER AT THE ASIAN BOXING OLYMPIC QUALIFIERS"। *olympicchannel.com/*। সংগ্রহের তারিখ ১২ মার্চ ২০২০।
**কালীকান্ত চট্টোপাধ্যায়** ছিলেন উনবিংশ শতাব্দীর ভারতের অন্তর্গত পশ্চিমবঙ্গ রাজ্যের একজন বাঙালি স্বনামধন্য শিক্ষক। তিনি ছিলেন প্রখ্যাত সমাজসংস্কারক পণ্ডিত ঈশ্বরচন্দ্র বিদ্যাসাগরের প্রাথমিক শিক্ষা জীবনের অত্যন্ত প্রিয় একজন শিক্ষক। বিদ্যাসাগরের উপর রচিত প্রতিটি জীবনীমূলক গ্রন্থেই শিক্ষক কালীকান্ত চট্টোপাধ্যায়ের কথা পাওয়া যায়।

কালীকান্ত চট্টোপাধ্যায় ছিলেন কুলীন ব্রাহ্মণ। তিনি একাধিক বিয়ে করেছিলেন। স্ত্রীদের আত্মীয়স্বজনদের অর্থ সাহায্যে তিনি জীবনযাপন করতে স্বাচ্ছন্দ্য বোধ করতেন। তবে সচরাচর তিনি একজন স্ত্রীর সঙ্গে সংসার করতেন। এ নিয়ে পরবর্তী সময়ে কালীকান্তের সঙ্গে বিদ্যাসাগরের মতানৈক্য ও মনোমালিন্য হয়েছিল।

একবার কালীকান্ত চট্টোপাধ্যায় বিদ্যাসাগরের বাবা ঠাকুরদাস বন্দ্যোপাধ্যায়কে বলেন: 'আপনার পুত্র অদ্বিতীয় বুদ্ধিমান, শ্রুতিধর বলিলেও অত্যুক্তি হয় না। পাঠশালায় যাহা শিক্ষার তার সমস্ত শিক্ষা ইহার হইয়াছে। এখান হইতে কলিকাতায় লইয়া যাওয়া অত্যন্ত আবশ্যক হইয়াছে। আপনি নিকটে রাখিয়া ইংরাজি শিক্ষা দিলে ভাল হয়। এ ছেলে সামান্য ছেলে নয়। বড় বড় ছেলেদের অপেক্ষা ইহার শিক্ষা অতি উত্তম হইয়াছে। আর হস্তাক্ষর যেরূপ হইয়াছে তাহাতে পুঁথি লিখিতে পারিবে।’

ঈশ্বরচন্দ্র নিজে কালীকান্তের প্রতি শ্রদ্ধা জানাতে গিয়ে বললেন, 'বালক বয়সে তিনি যখন বাবার হাত ধরে প্রায় ছাব্বিশ ক্রোশ পূর্বে কলকাতার পথে পা বাড়ালেন সেদিন গুরুমশাই ছিলেন তাঁর সঙ্গী। সমস্ত পথ হেঁটেছেন প্রিয় ছাত্রের সঙ্গে। মাইলস্টোনের মধ্যে লিখে রাখা ইংরেজি শব্দগুলো কালীকান্ত তাঁকে শিখিয়েছিলেন। বাবা ঠাকুরদাসও সাহায্য করেছেন তাঁকে।'

তথ্যসূত্র
---------

1. 1 2  মাহফুজ, ইমরান (২০২০-০৭-২৯)। "ঈশ্বর, বিদ্যাসাগরের আড়ালে দয়ার সাগর"। *দ্য ডেইলি স্টার*। সংগ্রহের তারিখ ২০২১-০৯-০৯।
2. 1 2  "সমাজ সংস্কারক ঈশ্বরচন্দ্র বিদ্যাসাগর"। *বাংলাদেশ প্রতিদিন*। সংগ্রহের তারিখ ২০২১-০৯-০৯।
3. ↑  "ঈশ্বরচন্দ্রের ইহজাগতিকতা"। ভোরের কাগজ। সংগ্রহের তারিখ ২০২১-০৯-০৯।
4. 1 2 3  বিদ্যাসাগর ও তাঁর গুরুমশাই, বঙ্গদর্শন.কম, ২০ মে ২০১৮।

বহিঃসংযোগ
---------

* s:বিদ্যাসাগর চরিত (ঈশ্বরচন্দ্র বিদ্যাসাগর)/দ্বিতীয় পরিচ্ছেদ
**সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান** (তিব্বতি: ས་བཟང་མ་ཏི་པཎ་ཆེན་བློ་གྲོས་རྒྱལ་མཚན།, ওয়াইলি: *sa bzang ma ti paN chen blo gros rgyal mtshan*) (১২৯৪-১৩৭৬) তিব্বতী বৌদ্ধধর্মের জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের চৌদ্দজন প্রধান শিষ্যের একজন ছিলেন যিনি বিমলপ্রভা সম্বন্ধে পণ্ডিত ছিলেন।

সংক্ষিপ্ত জীবনী
---------------

সা-ব্জাং-মা-তি-পান-ছেন-ব্লো-গ্রোস-র্গ্যাল-ম্ত্শান ১২৯৪ খ্রিষ্টাব্দে ম্ঙ্গা'-রিস (ওয়াইলি: *mnga' ris*) অঞ্চলে জন্মগ্রহণ করেন। পনেরো বছর বয়সে তাকে স্ন্যে-থাং (ওয়াইলি: *snye thang*) বৌদ্ধবিহারের প্রধান ব্ক্রা-শিস-সেং-গে (ওয়াইলি: *bkra shis seng ge*) দীক্ষাদান করেন। তিনি রা-লুং বৌদ্ধবিহারে অভিধর্ম ও বোধিসত্ত্বচর্যাবতার এবং সা-স্ক্যা বৌদ্ধবিহারে 'জাম-দ্ব্যাংস-ছোস-ক্যি-র্গ্যাল-ম্ত্শান (ওয়াইলি: *'jam dbyangs chos kyi rgyal mtshan*) নামক বৌদ্ধ পণ্ডিতের নিকট হেবজ্র তন্ত্র সম্বন্ধে শিক্ষালাভ করেন। এরপর জো-নাং ধর্মসম্প্রদায়ের প্রতিষ্ঠাতা দোল-পো-পা-শেস-রাব-র্গ্যাল-ম্ত্শানের নিকট কালচক্র, বিমলপ্রভা টীকাভাষ্য ও প্রজ্ঞাপারমিতা সম্বন্ধে শিক্ষালাভ করেন। এছাড়া তিনি কুন-স্পাংস-ছোস-গ্রাগ্স-দ্পাল-ব্জাং ও জো-নাং-লো-ত্সা-বা-ব্লো-গ্রোস-দ্পাল নামক দোল-পো-পা-শেস-রাব-র্গ্যাল-ম্ত্শানের অন্যতম দুই প্রধান শিষ্যের নিকট শিক্ষালাভ করেন। দ্পাং-লো-ত্সা-বা-ব্লো-গ্রোস-ব্র্তান-পা নামক বিখ্যাত তিব্বতী অনুবাদকের নিকট তিনি সংস্কৃত অধ্যয়ন করেন। জ্লা-বা-র্গ্যাল-ম্ত্শান (ওয়াইলি: *zla ba rgyal mtshan*) নামক বৌদ্ধ পণ্ডিতের অনুরোধে তিনি সা-ব্জাং-দ্গা'-ল্দান (ওয়াইলি: *sa bzang dga' ldan*) বৌদ্ধবিহারে বিমলপ্রভা সম্বন্ধে শিক্ষাদান করেন এবং পরবর্তীকালে ঐ বিহারের প্রধান হিসেবে নির্বাচিত হন সা-ব্জাং-মা-তি-পান-ছেন উপাধি লাভ করেন। ১৩৩৪ খ্রিষ্টাব্দে তিনি ও জো-নাং-লো-ত্সা-বা-ব্লো-গ্রোস-দ্পাল কালচক্র তন্ত্র ও বিমলপ্রভা টীকাভাষ্যের তিব্বতী অনুবাদকে নতুন করে সম্পাদনা করেন যা নব্য জো-নাং ঐতিহ্য নামে বিখ্যাত হয়।

তথ্যসূত্র
---------

1. ↑  Stearns, Cyrus (আগস্ট ২০০৮)। "Sabzang Mati Paṇchen Lodro Gyeltsen"। *The Treasury of Lives: Biographies of Himalayan Religious Masters*। সংগ্রহের তারিখ ২০১৪-০৪-১০।
**শাহবাজ আহমেদ** (Urdu: **شہباز احمد**) (জন্ম: ১ সেপ্টেম্বর ১৯৬৮ - ) একজন পাকিস্তানি পুরুষ হকি খেলোয়াড়। হকি খেলায় তাকে সর্বকালের সেরা আক্রমণভাগের খেলোয়াড় হিসেবে বিবেচনা করা হয়। তিনি পাকিস্তান জাতীয় দলে ১৯৮৬ সালে যোগ দেন এবং অধিনায়ক হিসেবে ১৯৯৪ সালের পুরুষ হকির বিশ্বকাপ জয় করেন।

"হকির ম্যারাডোনা" হিসেবে খ্যাত শাহবাজ আহমেদ পাকিস্তান হকি দলের হয়ে ১৯৮৬, ১৯৮৭, ১৯৮৮ ও ১৯৮৯ সালের চ্যাম্পিয়ন্স ট্রফিতে; ১৯৮৯ সালে নয়াদিল্লীতে অনুষ্ঠিত ৩য় এশিয়া কাপ হকিতে; ১৯৯০ সালে লাহোরে অনুষ্ঠিত ৭ম বিশ্বকাপ হকিতে; ১৯৯০ সালে আর্মস্টার্ডামে অনুষ্ঠিত বিএমডাব্লিউ ট্রফিতে; ১৯৯০ সালে বেইজিং-এ অনুষ্ঠিত ১১তম এশিয়ান গেমস্‌-এ; মেলবোর্ন-এ অনুষ্ঠিত ১২তম চ্যাম্পিয়ন্স ট্রফিতে এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় অংশগ্রহণ করেন। তিনি সিডনীতে অনুষ্ঠিত ৮ম বিশ্বকাপ হকি প্রতিযোগিতায় তার বিখ্যাত কুশলতা প্রদর্শন করেন অস্ট্রেলিয়া দলের বিপক্ষে।

অর্জন, পুরস্কার ও সম্মননা
-------------------------

শাহবাজ ১৯৮৮ সালের সিউল, ১৯৯২ সালে এবং ১৯৯৬ সালের তিনটি গ্রীষ্মকালীন অলিম্পিক প্রতিযোগিতার হকি ইভেন্টে অংশ নেন এবং ১৯৯২ সালের অলিম্পিক-এ ব্রোঞ্জ জয়ী দলের অধিনায়ক ছিলেন। 

শাহবাজ ১৯৯০ সালে লাহোরে অনুষ্ঠিত ৭ম বিশ্বকাপ হকি প্রতিযোগিতার সেরা খেলোয়াড় নির্বাচিত হন এবং বিএমডাব্লিউ ট্রফি জয় করেন এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায়ও সেরা খেলোয়াড় নির্বাচিত হন এবং বিএমডাব্লিউ ট্রফি জয় করেন। দলীয়ভাবে তিনি ১৯৮৯ সালে দিল্লীতে অনুষ্ঠিত ৩য় এশিয়া কাপ হকিতে স্বর্ণ পদক; ১৯৯০ সালে বেইজিং-এ অনুষ্ঠিত এশিয়ান গেমস্‌-এ হকিতে স্বর্ণ পদক; ১৯৮৮ সালে চ্যাম্পিয়ন্স ট্রফিতে রোপ্য পদক; ১৯৯০ সালে লাহোরে অনুষ্ঠিত ৭ম বিশ্বকাপে রোপ্য পদক; ১৯৯০ সালে আর্মস্টার্ডামে অনুষ্ঠিত বিএমডাব্লিউ ট্রফিতে রোপ্য পদক এবং ১৯৯০ সালে অনুষ্ঠিত ৮ম চ্যাম্পিয়ন্স ট্রফিতে ব্রোঞ্জ পদক জয় করেন। তিনি পাকিস্তান দলের হয়ে ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় চ্যাম্পিয়ন এবং সেরা খেলোয়াড়ের পুরস্কার জয় করেন।

শাহবাজ আহমেদকে হকিতে বিশ্বের অন্যতম সেরা আক্রমণভাগের খেলোয়াড় হিসেবে বিবেচনা করা হয়। তিনিই হকির ইতিহাস বিশ্বের একমাত্র খেলোয়াড় যিনি পর পর দুটি বিশ্বকাপে সেরা খেলোয়াড় নির্বাচিত হয়েছেন; লাহোরে অনুষ্ঠিত ৭ম বিশ্বকাপ হকি প্রতিযোগিতা এবং ১৯৯৪ সালে সিডনীতে অনুষ্ঠিত ৮ম বিশ্বকাপ হকি প্রতিযোগিতায় তিনি সেরা খেলোয়াড় নির্বাচিত হন।

তিনি হকিতে পাকিস্তানকে সর্বাধিক খেলায় অধিনায়কত্ব করা খেলোয়াড়; মোট ৩০৪ টি ম্যাচে তিনি দলকে নেতৃত্ব দান করেন।

হকিতে তার অসাধারণ অবদানের জন্য পাকিস্তান সরকার তাকে ১৯৯২ সালে "প্রেসিডেন্টস্‌ প্রাইড অফ পারফরম্যান্স" প্রদান করেন।

আরও দেখুন
---------

* সোহেল আব্বাস

তথ্যসূত্র
---------

1. ↑  Shahbaz to retire after Atlanta
2. ↑  Maradona of Hockey has no regrets
3. ↑  "সংরক্ষণাগারভুক্ত অনুলিপি"। ১১ মার্চ ২০১৩ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।
4. 1 2  "Olympic results"। ২৯ ডিসেম্বর ২০১২ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।
5. 1 2  "Shahbaz Ahmad Sr"। ১১ জুলাই ২০১২ তারিখে মূল থেকে আর্কাইভ করা। সংগ্রহের তারিখ ২৮ ডিসেম্বর ২০১২।

বহি:সংযোগ
---------

* পাকিস্তানি হকি লিজেন্ড
* শাহবাজ আহমেদ সম্পর্কে একটি নিবন্ধ
* হকির ম্যারাডোনা